O‘ZBEKISTON RESPUBLIKASI HUKUMATINING AYRIM QARORLARIGA O‘ZGARTIRISh VA QO‘ShIMChALAR KIRITISh TO‘G‘RISIDA

O‘zbekiston Respublikasi Prezidentining “Yangi tashkil etilayotgan xo‘jalik yurituvchi subyektlar faoliyati ustidan bank va soliq nazoratini kuchaytirish to‘g‘risida”1999-yil 29-martdagi PF-2276-son hamda “Moliya-xo‘jalik faoliyatini amalga oshirmayotgan va qonunchilikda belgilangan muddatlarda o‘zlarining ustav jamg‘armalarini shakllantirmagan korxonalarni tugatish tartibini soddalashtirish chora-tadbirlari to‘g‘risida” 1999-yil 28-iyundagi PF-2331-son farmonlariga muvofiq Vazirlar Mahkamasi qaror qiladi:
 1. O‘zbekiston Respublikasi Hukumati qarorlariga ilovaga muvofiq o‘zgartirish va qo‘shimchalar kiritilsin.
 2. O‘zbekiston SSR Ministrlar Sovetining 1990-yil 17-avgustdagi 304-r-son farmoyishi o‘z kuchini yo‘qotgan deb hisoblansin.
 4. O‘zbekiston Respublikasi Vazirlar Mahkamasining “Xo‘jalik birlashmalarini davlat ro‘yxatidan o‘tkazish haqidagi Nizomni tasdiqlash to‘g‘risida” 1994-yil 22-martdagi 153-son (O‘zbekiston Respublikasi QT, 1994-y., 3-son, 18-modda) qarorida:
 qaror nomidagi va 1-banddagi “Xo‘jalik birlashmalarini” so‘zlari “Yuridik shaxslar birlashmalarini, aksiyadorlik jamiyatlarini” so‘zlari bilan almashtirilsin;
 Xo‘jalik birlashmalarini davlat ro‘yxatidan o‘tkazish haqida Nizomda:
 Nizom nomidagi va matndagi “Xo‘jalik birlashmalari” so‘zlari tegishli kelishikda “Yuridik shaxslar birlashmalari, aksiyadorlik jamiyatlari” so‘zlari bilan almashtirilsin;
 2-band quyidagi tahrirda bayon qilinsin:
 “2. Respublika ahamiyatiga ega bo‘lgan yuridik shaxslar birlashmalari, shuningdek, Toshkent shahrida joylashgan yuridik shaxslar birlashmalari va aksiyadorlik jamiyatlari O‘zbekiston Respublikasi Adliya vazirligida davlat ro‘yxatidan o‘tadilar.
 Respublika ahamiyatiga ega bo‘lgan yuridik shaxslar birlashmasi deyilganda qatnashchilari ikki yoki undan ko‘p ma’muriy-hududiy tuzilmalar (Qoraqalpog‘iston Respublikasi, Toshkent shahri, viloyatlar)da joylashgan birlashma tushuniladi”;
 4-banda:
 “v” kichik band quyidagi tahrirda bayon qilinsin:
 “v) pochta manzilini tasdiqlovchi hujjat”;
 band quyidagi mazmundagi “e” kichik band bilan to‘ldirilsin:
 “e) savdo va savdo-vositachilik korxonalari yuqorida sanab o‘tilgan hujjatlardan tashqari o‘zlarida o‘z ustav faoliyatiga muvofiq savdo, omborxona maydonlari va asbob-uskunalar, shu jumladan, chakana savdo korxonalari — nazorat-kassa apparatlari yoki ularni sotib olish yoxud ijaraga olish uchun mablag‘lari mavjudligini tasdiqlovchi hujjatlarni ham taqdim etadilar”;
 Nizom quyidagi mazmundagi 11-band bilan to‘ldirilsin:
 “11) Yuridik shaxslar birlashmalari, aksiyadorlik jamiyatlari vakolatli davlat organlarini o‘zlarining pochta manzillari o‘zgarganligi to‘g‘risida o‘n kun muddatda xabardor qilishga majburdir. Vakolatli davlat organlarini pochta manzili o‘zgarganligi to‘g‘risida xabardor qilmaganlik uchun yuridik shaxslar birlashmalarining, aksiyadorlik jamiyatlarining mansabdor shaxslari qonun hujjatlarida nazarda tutilgan tartibda javobgarlikka tortiladilar.
 Davlat ro‘yxatidan o‘tkazilgandan keyin bir yil o‘tgach aksiyadorlik jamiyatlari ro‘yxatdan o‘tkazuvchi organga ta’sis hujjatlarida ma’lum qilingan ustav jamg‘armasini shakllantirish tugallanganligi to‘g‘risida ma’lumotnoma taqdim etishga majburdir. Ustav jamg‘armasi shakllantirilmagan, biroq belgilangan eng kam miqdordan kam bo‘lmagan, amalda shakllantirilgan miqdorgacha kamaytirilmagan yoki boshqacha tashkiliy-huquqiy shakllarga o‘zgartirilgan taqdirda ro‘yxatdan o‘tkazuvchi organ korxonalarni tugatish bo‘yicha maxsus komissiyaga aksiyadorlik jamiyatlari bundan buyon faoliyat ko‘rsatishining maqsadga muvofiqligi to‘g‘risidagi masalani ko‘rib chiqish uchun taqdimnoma kiritadi.
 11-band 12-band deb hisoblansin va quyidagi tahrirda bayon qilinsin:
 “12. Mazkur Nizom xorijiy investitsiya ishtirokidagi aksiyadorlik jamiyatlariga, shuningdek, davlat korxonalari negizida tashkil etiladigan aksiyadorlik jamiyatlariga joriy etilmaydi”.